cyanic-selkie/wikianc huggingface dataset:
ABŞ-da erməni lobbisi
Təşkilatı strukturu və iş üsulları
Erməni assambleyası mənzil qərargahdan savayı, Beverli Xillzdə (Kaliforniya) regional ofisə malikdir, bundan əlavə Kembricdə "Erməni ağacı" layihəsi ilə məşğul olan kiçik ofis və Nyu-Yorkda BMT ilə bağlı olan məsələlərlə məşğul olan ofis fəaliyyət göstərir.
Amerikanın erməni assambleyası özündə üzvü 10000 birləşdirərək üç milyon beş yüz min dollarlıq illik büdcəyə malikdir.
Hər iki təşkilat müxtəlif gənclər təşkilatlarının mətbu orqanların və institutların təsisçisidir.
AEMK aylıq "Zaqafqazye xronoloqiya" dərgisini dərc edir həmçinin, "Hairenik" və "Armenian weekly" qazetləri ilə yaxın əlaqələrə malikdir. Daşnaksütun həftəlik "Azbarez" dərgisinin nəşr etdirir.
Erməni assambleyası "Massis Weekly", "Armenian Liberty", "Snark New Agency" və "Armenian News" kimi kivlərlə yaxın əlaqələrə malikdir.
1982-ci ildə Kembricdə Zoryan İnstitutu (Zoryan Institute) təsis edilir, bu institut Ermənistanın, erməni diasporunun və qondarma soyqırımın tədqiqi ilə məşğuldur.
1997-ci ildə Erməni assambleyası qondarma soyqırımı daha yaxşı tədqiq və təbliğ etmək üşün "Erməni Milli İnstitutu"nu (Armenian National Institute) təsis etmişdir.
İnstitut "Soyqırımın ensiklopediyası"nı hazırlamaqla məşğuldur. Erməni assambleyası "erməni məsələsini" gündəmdə tutmaq üçün 4 piar şirkəti ilə müqavilə bağlamışdır. Erməni gənclərinin birləşdirmək üçün AEMK və Erməni assambleyası 1933-cü ildə yaradılmış, "Erməni gənclərinin federasiyası" ilə sıx əlaqələrə malikdirlər və onları dəstəkləyirlər. Federasiya olimpiadalar, tarix dərsləri, dil kursları təşkil etməklə məşğuldur, bundan əlavə federasiya "Hayastan" adlanan yay düşərgəsinə malikdir, bu düşərgədən AEMK nin keçmiş rəhbəri Murad Topalyan teror aktlarının hazırlanması üçün və terrorçulara təlim keçilməsi üçün istifadə etmişdir.
Dövlət orqanlarına təsir
1995-ci ildə ABŞ konqressində erməni məsələləri üzrə iki partiyalı konqressmen qrupu yaradılır (Armenian Caucus). Qrupu demokrat Frenk Pallone ve respublikaçı Edvard Porter təsis edir, sonradan Porterin yerini Co Nollenberq tutur. Bu qrupun fəaliyyəti Ermənistanın və erməni diasporunun maraqlarını əks etdirən bir sıra sənədlərin konqressin gündəliyinə qətirilməsindən və qubulu üçün səy qöstərməkdən ibarətdir. Qrupun üzvü olan bir çox konqressmen 1992-ci ildə Azərbaycana ABŞ yardımını qadağan edən Azadlıq aktına 907-ci düzəlişin lehinə səs verən insanlardı. Konqressdəki qrupdan əlavə Demokrat partiyasında erməni şurası (Armenian-American Democratic Leadership Council) və Respublikaçılar partiyasında erməni şurası (Armenian-American Republican Council) mövcuddur.
ABŞ qanunvericilik orqanlarında bir neçə güclü lobbist erməni məsələsi ilə məşğuldur, onlardan ən məşğuru Senatın maliyyə məsələləri üzrə komitəsinin keçmiş sədri Robert Douldur.
Bu adam onilliklər boyu erməni məsələlərinin koqnresdə və senatda özünə yer tapması üçün çalışıb, 2001-ci ildə AEMK ona səylərinə qörə mükafata layiq qörüb. Həmçinin erməni lobbistələri xarici siyasətin maliyyələşdirilməsi üzrə alt komitənin rəhbəri senator Mitç Makkonelin öz tərəflərinə çəkilməsi işində böyük uğura nail olub. 5 il ərzində ABŞ–da yaşayan ermənilər Makkonela və onun təmsil etdiyi ştatda fəaliyyət göstərən respublikaçılar partiyasının bölmasina 200.000 dollar vəsait bəxş ediblər, bundan əlavə erməni diasporu Makkonelin rəhbərlik etdiyi respublikaçı senatorların yenidən seçilməsi üzrə komitəyə də küllü miqdarda vəsait ayırıblar.
Qondarma soyqırımın tanınması
Həm Amerika erməniləri milli komitəsi həm də, Amerika erməni assambleyası erməni soyqırımının tanınmasını, özünün başlıca vəzifəsi olduğunu bəyan edir. Bundan əlavə AEMK Türkiyəyə qarşı ərazi iddiaları irəli sürür və türk hökumatindən təzminat tələb edir. 1982-ci ildən bəri hər iki qrup erməni soyqırımının tanınması və 24 aprelin soyqırım qurbanlarının anım günü elan edilməsi üçün mübarizə aparır.
AEMK bu məsələdə seçdiyi iş üsulu bu ideyanın ABŞ qanunverici orqanlarında irəli sürməkdən əlavə, Amerikanın müxtəlif şəhər və ştatlarında qondarma soyqırımı tanıtdırmaq və yerli qanunverici orqanların onu qəbul etməsinə çalışmaqdan ibarətdir.
Bu günə qədər 43 ştat qondarma soyqırımı tanımışdır. Qondarma soyqırımın tanınması istiqamətində basqa ölkələrdə də iş aparılır, erməni lobbisi bu yolla ABŞ–a təsir qöstərmək istəyir. Digər olkələrdə erməni lobbisi bu istiqamətdə ciddi uğurlara nail ola bilib bu ölkələr Fransa, İtaliya, İngiltərə, Yunanıstan, Belçika, Hollandiya, İsveç, Livan, Rusiya, Kipr, Kanada və Аrgentinadır, ermənilər bu istiqamətdə Avropa birliyinin orqanları habelə BMT və Avropa parlamentində müxtəlif işlər qörürlər. AEMK Türkiyənin Avropa birliyinə üzvlük məsələsini bu olkənin qondarma erməni soyqırımını tanıması ilə bağlamağa çalışır, İsrail dövlətini isə Türkiyə ilə əməkdaşlıq etdiyinə görə tənqid edir.
Qondarma soyqırımın tanınması istiqamətində erməni assambleyası da müəyyən işlər qörür, belə ki, konqress üzvləri arasında apardıqları işdən əlavə onlar, soyqırımın tanıtdırılması ilə məşğul olan "Erməni milli institutunu" maliyyələşdirirlər. 2000-ci ildə "Erməni milli institutu" "Erməni soyqırımına erməni cavabı" adlı konfrans keçirmişdir, bu konfransda bir sıra alim və tarixçilərlə yanaşı, Xolokost memorial muzeyinin nemayəndələri də iştrak etmişlər. Həmçinin assambleya orta məktəblərdə erməni soyqırımı barədə kursun salınmasını və tədris olunmasını təklif edir. 2000-ci ildə "Erməni milli institutu" Vaşinqtonun mərkəzində "erməni soyqırımının" muzeyinin inşasına başlamışdır.
Amerikalı professor Henri Barki Vaşinqton post qazetində yazdığı məqalədə, Konqressdə erməni soyqırımının tanınması məsələsi barədə bunları yazır: "Bunu dəstəkləyən konqresmenlər, heç də mənəvi və insani prinsiplər barədə düşünmürlər, onlar sadəcə yaxşı təşkil olunmuş erməni lobbisini öz tərəfinə çəkmək məqsədi güdürlər".
Erməni soyqırımının tanınması layihəsini Konqresin spikeri Nensi Pelossi və Konqresdə demokratik çoxluğun lideri Steni Hoyer də dəstəkləyir.
Qarabağ münaqişəsində erməni lobbisi
Qarabağ münaqişəsinin alovlanmasından qabaq bir sıra, tanınnmış erməni Qarabağın Ermənistana birləşdirilməli olduğunu ABŞ – da fəaliyyət qöstərən erməni mətbuatında bildirirdilər, bunların sırasında Zori Balayanı və Sergey Mikoyanı (Anastas Mikoyanın oğlu) göstərmək olar, bu fikri 1980-ci illərdə Fransada Abel Aqanbekyan da səsləndirmişdir.
Erməni lobbisinin səyləri nəticəsində ABŞ ictimaiyyəti yalnız ermənilərin nəzər nöqtəsini əks etdirən məlumatlar alırdı. Erməni diasporu və lobbistləri 1990-cı illərin əvvəllərində qərb ölkələrində Azərbaycanı təcavüzkar kimi təqdim etməkdə uğur qazana bilmişdi, bu zaman Azərbaycan informasiya blokadasında idi.
ABŞ Ermənistanı 1991-ci ilin dekabrında, Azərbaycanı isə 1992-ci ilin fevralında rəsmən tanıyır.
Erməni lobbisinin əsas vəzifələrindən biri, qondarma Dağlıq Qarabağ respublikasının tanınmasına və ona yardım göstərilməsinə nail olmaqdır. 1990–1994-cü illər ərzində Amerikadakı erməni diasporu Qarabağda qedən işğalçı müharibəni maliyyələşdirmək üçün on milyonlarla dollar vəsait toplayıb Ermənistana yollayır, bundan əlavə Daşnaksütun və AEMK müharibə üçün muzdluların və könüllülərin Ermənistana və Azərbaycanın işğal olunmuş ərazilərinə çatdırmaqla, habelə erməni ordusu və silahlı birləşmələri üçün silah və sursat alınması və reqiona çatdırılması ilə də məşğul olur. Erməni lobbisinin ən böyük nailiyyətlərindən biri, Ermənistan və qondarma Dağlıq Qarabağa ABŞ tərəfindən maliyyə yardımının edilməsinə nail olmalarıdır. Yardımın qöstərildiyi bütün illər ərzində, Ermənistan hökuməti və Qarabağdakı separatçılar ABŞ hökumətindən üst-üstə yüz milyonlarla dollar vəsait alıb, belə ki, təkcə 2000-ci ildə ABŞ Ermənistana 102,4 milyon dollar maliyyə yardımı göstərib.
907-ci düzəliş
Erməni lobbisinin ABŞ siyasətinə təsirinin ən bariz sübutu 1992-ci ildə "Azadlığa dəstək aktına" (Freedom Support Act) 907-ci düzəlişin qəbul olunmasıdır.
Bu akt keçmiş sovet respublikalarına iqtisadi dəstəyin göstərilməsi üçün qəbul olunmuşdur, lakin erməni lobbisinin səyləri nəticəsində bu akta edilmiş 907-ci düzəliş, Azərbaycana ABŞ hökuməti tərəfindən hər hansısa yardımın göstərilməsini qadağan edirdi. Düzəlişin əsaslanması kimi Azərbaycanın Ermənistanı və Dağlıq Qarabağı blokadaya salması göstərilir, lakin bu sənəddə Ermənistanın Azərbaycan Respublikasının bir hissəsi olan Naxçıvan Muxtar respublikasını blokadaya alması və Azərbaycanın Ermənistanla sərhəddini sonuncunun onun ərazisini işğal etdiyi üçün bağladığı faktını özündə əks etdirmir. Digər tərəfdən düzəlişdə göstərilən "blokada" sözü özü özlüyündə yanlışdır, çünki Ermənistan Gürcüstan və İranla sərhədə və sıx iqtisadi əlaqələrə malikdir, burada "embarqo" termininin istifadəsi daha məqsədəuyğun olardı.
Düzəliş qəbul olunan zaman Azərbaycanın mövqeyi öyrənilməmişdir, bu zaman Azərbaycanın ABŞ–da səfirliyi də mövcud deyildi.
Tomas de Vaal bu düzəlişi "xarici siyasətin ən anormal tərəfi" olduğunu hesab edir, bu düzəliş Amerika hökumətinin Azərbaycanla əməkdaşlığını məhdudlaşdırmaqla yanaşı, ABŞ-nın Minsk qrupunun həmsədrlərindən biri kimi çox çətin vəziyyətə salırdı.
Azərbaycan 2020 Yay Olimpiya Oyunlarında
Azərbaycan — 2021-ci ilin 24 iyul-8 avqust tarixlərində Yaponiyanın Tokio şəhərində baş tutan XXXII Yay Olimpiya Oyunlarında. Azərbaycan Milli Olimpiya Komandası XXXII Yay Olimpiya Oyunlarında 44 idmançı ilə 14 idman növündə təmsil olundu.
Azərbaycan Milli Olimpiya Komandası XXXII Yay Olimpiya Oyunlarını 7 medalla (3 gümüş və 4 bürünc) başa vurdu. Komandanın heyətində karateçilər Rafael Ağayev (gümüş) və İrina Zaretska (gümüş), güləşçilər Hacı Əliyev (gümüş), Rafiq Hüseynov (bürünc) və Mariya Stadnik (bürünc), həmçinin boksçu Loren Alfonso (bürünc) və cüdoçu İrina Kindzerskaya (bürünc) medala sahib oldu.
XXXII Yay Olimpiya Oyunlarında 3 gümüş və 4 bürünc medala sahib olan Azərbaycan Milli Olimpiya Komandası medalların əyarına görə 67-ci pillədə, medalların sayına görə isə 33-cü pillədə qərarlaşdı.
Azərbaycan olimpiyaçıları 25 ildən sonra birinci dəfə Olimpiya Oyunlarını qızıl medalsız başa vurdu. Bu Azərbaycan Milli Olimpiya Komandasının 1996-cı ildən bu tərəfə ən aşağı nəticəsi idi. İstər cəmiyyətdə, istərsə də prezident səviyyəsində bu nəticələrə ciddi formada tənqid edildi. Olimpiadadan sonra 15 ildir gənclər və idman nazirinin idman siyasəti üzrə müavini olan İsmayıl İsmayılov və 21 ildir gənclər və idman nazirinin gənclər siyasəti üzrə müavini olan İntiqam Babayev vəzifələrindən qovuldu. Apreldə vəfat edən gənclər və idman naziri Azad Rəhimovun əvəzinə Fərid Qayıbov təyin edildi. İstefalar dalğası bununla başa çatmadı. Fərid Qayıbovun gəlişindən sonra 10-dan çox idman federasiyasına yeni prezident seçildi.
Medalçıların siyahısı
Azərbaycan Milli Olimpiya Komandası XXXII Yay Olimpiya Oyunlarını 7 medalla (3 gümüş və 4 bürünc) başa vurdu.
Karateçilərdən Rafael Ağayev və İrina Zaretska final görüşündə məğlub olaraq gümüş medallara sahib oldular. Güləşçilərdən Hacı Əliyev də həlledici görüşdə məğlub olaraq gümüş medala sahib oldu, yunan-roma güləşçisi Rafiq Hüseynov və qadın güləşçi Mariya Stadnik isə olimpiadanı bürünc medallara başa vurdular. Komandanı heyətində həmçinin boksçu Loren Alfonso və cüdoçu İrina Kindzerskaya da bürünc medallara sahib oldular.
Komandanın heyəti
Azərbaycan XXXIII Yay Olimpiya Oyunlarında 14 idman növü üzrə 44 idmançı ilə təmsil olundu. Bu Azərbaycanın Olimpiya Oyunlarında idmançı sayının artım tempinin 2012-ci il London və 2016-cı il Rio-de-Janeyro Olimpiadalarından sonra enməsi idi. Azərbaycanı 2012-ci ildə 52 idmançı, 2016-cı ildə isə 56 idmançı təmsil eləmişdi.
Komandanın heyətində 44 idmançıdan 16-sı qadın idi. Bu da Azərbaycanın Olimpiya Oyunları tarixində ciddi uğur idi. Bundan əvvəl 2008, 2012 və 2016-cı illərdə baş tutan turnirlərdə Azərbaycanı cəmi 14 qadın idmançı təmsil edirdi.
Azərbaycan 2016-cı ildə Olimpiya Oyunlarında akademik avarçəhmə, kamandan oxatma, kanoe slalom və kanoe sprint turnirində təmsil olunsa da, bu səfər heç bir idmançı bu idman növləri üzrə vəsiqə qazana bilmədi. Əvəzində Azərbaycan Olimpiya Oyunlarında birinci dəfə badminton və karate idman növü üzrə təmsil olundu. Azərbaycan yığmasının heyətində ən çox cüdoçular — 9 nəfər yer aldı.
Komandanın heyətində 44 idmançıdan 28 nəfəri Olimpiya Oyunlarının debütantı idi. Olimpiada təcrübəsi olan 14 idmançıdan 6 nəfəri isə bundan əvvəl turnirdə medallara da sahib olmuşdu — Olimpiadanın qalibi Şərif Şərifov (güləşçi), gümüş medalçılar Mariya Stadnik (güləşçi), Rüstəm Orucov (cüdoçu), Lorenso Sotomayor (boksçu), bürünc medalçılar Hacı Əliyev (güləşçi) və Milad Beygi (taekvondoçu).
30x30px Atıcılıq
XXXII Yay Olimpiya Oyunlarında atıcılıq idman növü üzrə turnirlər 24 iyul-2 avqustda baş tutdu. Azərbaycanı bu idman növü üzrə Emin Cəfərov və Ruslan Lunyov təmsil elədi. Ruslan Lunyov 2019-cu ilin sentyabrında İtaliyada baş tutan Avropa Çempionatının nəticələrinə əsasən lisenziyaya sahib oldu. Həmçinin Beynəlxalq Güllə Atıcılığı Federasiyası (ISSF) tərəfindən Emin Cəfərov və Ruslan Lunyova da əlavə lisenziya verildi.
İyulun 24-də Ruslan Lunyov 10 metr məsafəyə hava tapançasından atəşaçma turnirində mübarizə apardı. Nəticədə o, təsnifat mərhələsini 574 balla 36 idmançı sırasında 20-ci pillədə başa vurdu və mübarizəsini dayandırdı.
İyulun 25-də stend atcılığı turnirində çıxış edən Emin Cəfərov mübarizə apardı. Həmin gün baş tutan birinci mərhələdə o, 70 balla 24-cü pillədə qərarlaşdı. Bir gün sonra, iyulun 26-da baş tutan növbəti mərhələdə isə o, 45 balla 26-cı pillədə qərarlaşdı. Nəticədə Emin Cəfərov təsnifat mərhələsini 115 balla 30 idmançı sırasında 26-cı pillədə başa vurdu və mübarizəsini dayandırdı.
Avqustun 1-də isə Ruslan Lunyov 25 metr məsafəyə sürət tapançasından atəşaçma turnirində mübarizə apardı. Ruslan Lunyov təsnifat mərhələsinin birinci turunda 282 balla 22-ci, növbəti turunda isə 286 balla 21-ci pillədə qərarlaşdı. Nəticədə o, təsnifat mərhələsini 568 balla 26 idmançı sırasında 21-ci pillədə başa vurdu və mübarizəsini dayandırdı.
30x30px Badminton
XXXII Yay Olimpiya Oyunlarında badminton idman növü üzrə turnirlər 24 iyul-2 avqustda baş tutdu. Azərbaycanı bu idman növü üzrə Edi Rexsi Dviçayu təmsil elədi. Edi Rexsi Dviçayu Ümumdünya Badminton Federasiyasının (BWF) reytinq cədvəlində 31-ci pillədə qərarlaşdı və olimpiya lisenziyasının sahibi oldu. Bununla da o, Azərbaycanı Olimpiya Oyunlarında təmsil edən birinci badmintonçu olaraq tarixə düşdü.
Edi Rexsi Dviçayu olimpiadada Danimarka nümayəndəsi Anders Antonsen və Vyetnam nümayəndəsi Nquyen Tien Min ilə birgə L qrupunda mübarizə apardı. İyulun 27-də baş tutan qrup mərhələsinin birinci turunda Edi Rexsi Dviçayu Vyetnam Nquyen Tien Min ilə üz-üzə gəldi. Həmin görüşdə o, rəqibinə 2:0 (21:14, 21:18) hesabı ilə qalib gəldi. İyulun 28-də baş tutan qrup mərhələsinin növbəti turunda isə Edi Rexsi Dviçayu Danimarka nümayəndəsi Anders Antonsen ilə üz-üzə gəldi. Bu görüşdə o, rəqibinə 0:2 (16:21, 15:21) hesabı ilə məğlub oldu və olimpiadada mübarizəsini dayandırdı.
30x30px Bədii gimnastika
thumb|376x376px|alt=|[[2020 Yay Olimpiya Oyunları|XXXI Yay Olimpiya Oyunlarında mübarizə aparan Azərbaycan qrupu: Ləman Əlimuradova, Yelizaveta Luzan, Nərminə Səmədova, Darya Sorokina və Zeynəb Hümmətova]] XXXII Yay Olimpiya Oyunlarında bədii gimnastların turnirləri 6–8 avqustda baş tutdu. Azərbaycanı bu idman növü üzrə fərdi turnirdə Zöhrə Ağamirova, qrup turnirində isə Darya Sorokina , Nərminə Səmədova , Ləman Əlimuradova , Yelizaveta Luzan və Zeynəb Hümmətovadan ibarət qrup təmsil elədi. Fərdi turnirdə Zöhrə Ağamirova, qrup turnirində isə Aliyə Paşayeva, Ayşən Bayramova, Darya Sorokina, Diana Əhmədbəyli və Zeynəb Hümmətovadan ibarət qrup 2019-cu ilin sentyabrında Azərbaycanda baş tutan Dünya Çempionatının nəticələrinə əsasən lisenziyalara sahib oldu.
2020-ci il martın 24-də Beynəlxalq Olimpiya Komitəsi (BOK) tərəfindən XXXII Yay Olimpiya Oyunlarının təxirə salınması barədə qərar qəbul edildi. Bundan sonra olimpiadada debüt üçün daha bir il gözləməli olan qrupun üç üzvü — Aliyə Paşayeva, Ayşən Bayramova və Diana Əhmədbəylinin idmandan uzaqlaşdı. Bundan sonra bədii gimnastlardan ibarət Azərbaycan yığmasının baş məşqçisi Mariana Vasileva tərəfindən yeni qrup formalaşdırıldı. Köhnə qrupun heyətindən sadəcə Darya Sorokina və Zeynəb Hümmətova yeni qrupun heyətində də yer aldı. Qrupun digər üzvləri isə gənclərdən ibarət qrupun əsas üzvləri Ləman Əlimuradova, Nərminə Səmədova və Yelizaveta Luzan oldu.
Avqustun 6-da fərdi turnirdə çıxış edən 20 yaşlı Zöhrə Ağamirova mübarizə apardı. Zöhrə Ağamirova təsnifat mərhələsini halqa ilə proqramda 23.000 balla 16-cı pillədə, topla proqramda isə 23.400 balla 17-ci pillədə başa vurdu. Daha sonra Zöhrə Ağamirova gürzlərlə proqramda 21.500 balla 21-ci, lentlə proqramda isə 19.900 balla 15-ci pillələrin sahibi oldu. Ümumi nəticədə Zöhrə Ağamirova turniri 87.800 balla 26 gimnast sırasında 18-ci pillədə başa vurdu.
Avqustun 7-də qrup turnirində çıxış edən Darya Sorokina, Ləman Əlimuradova, Nərminə Səmədova, Yelizaveta Luzan və Zeynəb Hümmətova ibarət qrup mübarizə apardı. Azərbaycan sonuncu dəfə bədii gimnastların qrup turnirində 12 il əvvəl təmsil olunmuşdu. Təsnifat mərhələsində qrup əvvəlcə 5 topla proqramı icra elədi. Nəticədə qrupun çıxışı referilər tərəfindən 36.700 balla qiymətləndirildi. Bu nəticəyə əsasən qrup beş topla turnirdən sonra 14 qrup sırasında 10-cu pillədə qərarlaşdı. Daha sonra gimnastlar 3 halqa / 2 gürz turnirində mübarizə apardı. Bu səfər qrupun çıxışı referilər tərəfindən 37.650 balla qiymətləndirildi. Nəticədə qrup onuncu pillədə qərarlaşdı. Ümumi nəticələrə əsasən isə qrup təsnifat mərhələsini 74.350 balla 14 qrup sırasında onuncu pillədə başa vurdu və olimpiadanın final mərhələsinə vəsiqə qazana bilmədi.
30x30px Boks
XXXII Yay Olimpiya Oyunlarında bədii gimnastların turnirləri 24 iyul-8 avqustda baş tutdu. Azərbaycanı bu idman növü üzrə turnirdə Tayfur Əliyev, Cavid Çələbiyev , Lorenso Sotomayor , Loren Alfonso və Məhəmməd Abdullayev təmsil elədi.
İyulun 24-də üç idmançı — Tayfur Əliyev, Lorenso Sotomayor və Məhəmməd Abdullayev mübarizə apardı. Tayfur Əliyev olimpiadanın 1/16 final mərhələsində Vyetnam nümayəndəsi Nguyen Van Duong ilə üz-üzə gəldi. Gərgin idman mübarizəsi şəraitində baş tutan görüşdə Tayfur Əliyev rəqibinə 2:3 hesabı ilə məğlub oldu və turnirdə mübarizəsini dayandırdı. Daha sonra 2016-cı il Rio-de-Janeyro Olimpiadasının gümüş medalçısı Lorenso Sotomayor mübarizə apardı. Olimpiadanın 1/16 final mərhələsində onun rəqibi Gürcüstan nümayəndəsi Əsgərxan Madiyev oldu. Gərgin idman mübarizəsi şəraitində baş tutan görüşün üçüncü raundun da referilər Lorenso Sotomayorun zədəsinə görə görüşü dayandırdı və Əsgərxan Madiyev görüşün qalibi elan edildi. Lorenso Sotomayor isə turnirdə mübarizəsini dayandırdı. Olimpiya Oyunlarında debüt edən 22 yaşlı Məhəmməd Abdullayev isə turnirin 1/16 final mərhələsində Bəhreyn nümayəndəsi Denis Lətifov ilə üz-üzə gəldi. Həmin görüşdə Məhəmməd Abdullayev rəqibinə 3:1 hesabı ilə qalib gəldi və olimpiadanın 1/8 final mərhələsinə adladı. İyulun 29-da isə Məhəmməd Abdullayev 1/8 final mərhələsində Asiya və Dünya Çempionatlarının qalibi Özbəkistan nümayəndəsi Bəxtiyar Cəlolov ilə üz-üzə gəldi. Həmin görüşdə Məhəmməd Abdullayev rəqibinə 0:5 hesabı ilə məğlub oldu və turnirdə mübarizəsini dayandırdı.
İyulun 25-də 2013-cü il Dünya Çempionatının qalibi Cavid Çələbiyev mübarizə apardı. Olimpiadanın 1/16 final mərhələsində onun rəqibi Ukrayna nümayəndəsi Yaroslav Xartsiz oldu. Həmin görüşdə Cavid Çələbiyev rəqibinə 5:0 hesabı ilə qalib gəldi və turnirin 1/8 final mərhələsinə adladı. İyulun 31-də baş tutan 1/8 final mərhələsində isə Cavid Çələbiyev Ermənistan nümayəndəsi Ovanes Baçov ilə üz-üzə gəldi. Gərgin idman mübarizəsi şəraitində baş tutan görüşdə Cavid Çələbiyev rəqibinə 1:4 hesabı ilə məğlub oldu və turnirdə mübarizəsini dayandırdı. Cavid Çələbiyev görüşdən sonra müsahibəsində "referilərin qərarını ədalətsiz" adlandırdı.
İyulun 28-də isə Loren Alfonso mübarizə apardı. Təsnifat mərhələsindən azad olan Loren Alfonsonun 1/8 final mərhələsi çərçivəsində baş tutan birinci görüşdə rəqibi Özbəkistan nümayəndəsi Dilşodbəy Ruzmetov oldu. Loren Alfonso Dilşodbəy Ruzmetova 2019-cu ildə baş tutan Dünya Çempionatında məğlub olmuşdu. İyulun 28-də baş tutan görüşdə Loren Alfonso rəqibi üzərində 4:1 hesabı ilə qələbə qazandı və olimpiadanın 1/4 final mərhələsinə adladı. Bu mərhələdə onun rəqibi Türkiyə təmsilçisi Bayram Malhan oldu. İyulun 30-da baş tutan görüşdə Loren Alfonso rəqibindən üstün oldu — 5:0. Bununla da o, yarım-final mərhələsinə adlamaqla ən azından bürünc medalı təmin elədi. Finala gedən yolda onun rəqibi — 2016-cı il Rio-de-Janeyro Olimpiadasının qalibi olan Kuba nümayəndəsi Arlen Lopez oldu. Bir zamanlar eyni yığmada məşq edən Alfonso və Lopez arasında baş tutan görüş, Loren Alfonso üçün prinsipial əhəmiyyət daşıyırdı. Məhz Arlen Lopez Kuba yığmasının "bir nömrəsi" olduğu üçün Loren Alfonso başqa yığmada çıxış eləməyə məcbur olmuşdu. Olimpiadanın yarım-final mərhələsinin görüşləri avqustun 1-də baş tutdu. Görüşün birinci raundunda üstün tərəf Loren Alfonso olsa da, növbəti raundlarda Arlen Lopez tədricən üstünlüyü ələ aldı. Nəticədə Loren Alfonso rəqibinə 0:5 hesabı ilə məğlub oldu. Bununla da Loren Alfonso XXXII Yay Olimpiya Oyunlarının bürünc medalına sahib oldu.
30x30px Cüdo
XXXII Yay Olimpiya Oyunlarında cüdo idman növü üzrə turnirlər 24-31 iyulda baş tutdu. Azərbaycanı bu idman növü üzrə turnirdə Kəramət Hüseynov, Orxan Səfərov , Rüstəm Orucov , Murad Fətiyev , Məmmədəli Mehdiyev , Zəlim Kotsoyev , Uşanqi Kokauri , Aişə Qurbanlı və İrina Kindzerskaya təmsil elədi.
İyulun 24-də Kəramət Hüseynov və Aişə Qurbanlı mübarizə apardı. Kişilərin -60 Kq. turnirində çıxış edən Kəramət Hüseynov apreldə Lissabonda (Portuqaliya) Avropa Çempionatının, iyunda isə Budapeştdə (Macarıstan) Dünya Çempionatının bürünc medalına sahib olmuşdu. Olimpiadanın 1/16 final mərhələsində Kəramət Hüseynov Birləşmiş Krallıq nümayəndəsi Eşli McKenzi ilə üz-üzə gəldi. Həmin görüşdə Kəramət Hüseynov rəqibinə vaza-ari balı ilə qalib gəldi və olimpiadanın 1/8 final mərhələsinə adladı. Bu mərhələdə onun rəqibi Gürcüstan nümayəndəsi, Dünya və Avropa Çempionatlarının qalibi Luxumi Çxmiani oldu. Həmin görüşdə Kəramət Hüseynov rəqibinə ipponla məğlub oldu və turnirdə mübarizəsini dayandırdı.
Qadınların -48 Kq. turnirində çıxış edən Aişə Qurbanlı isə olimpiadanın 1/16 final mərhələsində Portuqaliya nümayəndəsi Katarina Kostaya vaza-ari balı ilə məğlub oldu və turnirdə mübarizəsini dayandırdı.
İyulun 25-də -66 Kq. turnirində çıxış edən Orxan Səfərov mübarizə apardı. Orxan Səfərov 2020-ci ilin noyabrında Praqada (Çexiya) Avropa Çempionatının qalibi olmuşdu. Olimpiadanın 1/16 final mərhələsində Orxan Səfərovun rəqibi Qazaxıstan nümayəndəsi Yerlan Sericanov oldu. Gərgin idman mübarizəsi şəraitində baş tutan görüşün əsas hissəsində qalib müəyyənləşmədi. Qızıl hissədə isə Orxan Səfərov rəqibinə ipponla məğlub oldu və turnirdə mübarizəsini dayandırdı.
İyulun 28-də -90 Kq. turnirində çıxış edən Məmmədəli Mehdiyev mübarizə apardı. Məmmədəli Mehdiyev olimpiadanın 1/16 final mərhələsində Qazaxıstan nümayəndəsi İslam Bozbayev ilə üz-üzə gəldi. Həmin görüşdə Məmmədəli Mehdiyev rəqibinə vaza-ari balı ilə qalib gəldi və 1/8 final mərhələsinə adladı. Bu mərhələdə onun rəqibi Rusiya Olimpiya Komitəsinin nümayəndəsi Mixail İqolniov oldu. Həmin görüşdə Məmmədəli Mehdiyev rəqibinə məğlub oldu və turnirdə mübarizəsini dayandırdı.
İyulun 29-da -100 Kq. turnirində çıxış edən Zəlim Kotsoyev mübarizə apardı. Zəlim Kotsoyev apreldə Lissabonda (Portuqaliya) Avropa Çempionatının bürünc medalına sahib olmuşdu. Zəlim Kotsoyev olimpiadanın 1/16 final mərhələsində Fransa nümayəndəsi Alixandre İddir ilə üz-üzə gəldi. Həmin görüşdə Zəlim Kotsoyev rəqibinə vaza-ari balı ilə qalib gəldi və turnirin 1/8 final mərhələsinə adladı. Bu mərhələdə isə onun rəqibi Kanada nümayəndəsi Şadi El Nahas oldu. Bu görüşdə Zəlim Kotsoyev rəqibinə məğlub oldu və olimpiada da mübarizəsini başa vurdu.
İyulun 30-da isə Uşanqi Kokauri və İrina Kindzerskaya mübarizə apardı. Kişilərin +100 Kq. turnirində çıxış edən Uşanqi Kokauri olimpiadanın 1/16 final mərhələsində Polşa nümayəndəsi Masiej Sarnaçi ilə üz-üzə gəldi. Həmin görüşdə Uşanqi Kokauri rəqibi üzərində ipponla qələbə qazandı və turnirin 1/8 final mərhələsinə adladı. Bu mərhələdə onun rəqibi 2012 və 2016-cı il olimpiadanın bürünc medalçısı Braziliya nümayəndəsi Rafael Silva oldu. Bu görüşdə Uşanqi Kokauri rəqibinə məğlub oldu və olimpiada da mübarizəsini başa vurdu.
Qadınların +78 Kq. turnirində isə Azərbaycanı İrina Kindzerskaya təmsil elədi. Təsnifat mərhələsindən azad olan İrina Kindzerskaya olimpiadanın 1/8 final mərhələsində Bosniya və Herseqovina nümayəndəsi Larisa Çeriç oldu. Həmin görüşdə İrina Kindzerskaya rəqibi üzərində ipponla qələbə qazandı və turnirin 1/4 final mərhələsinə adladı. Bu mərhələdə onun rəqibi Cənubi Koreya nümayəndəsi Han Mi-Jin oldu. Bu görüşdə də İrina Kindzerskaya rəqibi üzərində ipponla qələbə qazandı və olimpiadanın yarım-final mərhələsinə adladı. Finala gedən yolda onun rəqibi Dünya Çempionatının qalibi Yaponiya nümayəndəsi Aira Son oldu. Bu görüşdə İrina Kindzerskaya rəqibinə məğlub oldu və mübarizəsini bürünc medal uğrunda görüşdə davam elədi. Həlledici görüşdə onun rəqibi Çin nümayəndəsi Xu Şiyan oldu. Həmin görüşdə İrina Kindzerskaya rəqibi üzərində ipponla qələbə qazandı. Bununla da İrina Kindzerskaya XXXII Yay Olimpiya Oyunlarının bürünc medalına sahib oldu. İrina Kindzerskaya həmdə Azərbaycanın Olimpiya Oyunları tarixində medala sahib olan birinci qadın cüdoçu olaraq tarixə düşdü.
Rio-de-Janeyro Olimpiadasında 6 cüdoçu ilə təmsil olunan Azərbaycan yığması turniri 2 gümüş medalla başa vurmuşdu. Bu səfər isə yığma doqquz cüdoçu ilə təmsil olundu və olimpiadanı cəmi bir bürünc medalla başa vurdu. Kişi cüdoçulardan ibarət Azərbaycan yığmasının bu çıxşı sərt tənqid olundu.
30x30px Güləş
XXXII Yay Olimpiya Oyunlarında güləş idman növü üzrə turnirlər 1-7 avqustda baş tutdu. Azərbaycanı bu idman növü üzrə turnirdə Rafiq Hüseynov, İslam Abbasov , Hacı Əliyev , Turan Bayramov , Şərif Şərifov , Mariya Stadnik və Elis Manolova təmsil elədi. İyulun 20-də Azərbaycan Güləş Federasiyası zədələnən Hacımurad Hacıyevin əvəzinə olimpiada da Turan Bayramovun çıxış eləməsi üçün Beynəlxalq Olimpiya Komitəsinə müraciət elədi. Həmin gün Beynəlxalq Olimpiya Komitəsində müraciətə baxıldı və Turan Bayramovun olimpiada da çıxış eləməsinə icazə verildi.
Yunan-roma güləşi
Əvvəlcə yunan-roma güləşində çıxış edən Rafiq Hüseynov mübarizə apardı. Avqustun 2-də çıxış edən Rafiq Hüseynov olimpiadanın 1/8 final mərhələsində İsveç nümayəndəsi Alex Kessidis ilə üz-üzə gəldi. Gərgin idman mübarizəsi şəraitində baş tutan görüşdə Rafiq Hüseynov rəqibinə qalib gəldi (1:1) və turnirin 1/4 final mərhələsinə adladı. Bu mərhələdə onun rəqibi Qırğızıstan nümayəndəsi Ağcol Mahmudov oldu. Həmin görüşdə Rafiq Hüseynov rəqibinə 1:10 hesabı ilə məğlub oldu. Ağcol Mahmudov final görüşünə vəsiqə qazandığına görə Rafiq Hüseynov təsəlliverici qrupda mübarizə apardı. Avqustun 3-də Rafiq Hüseynov əvvəlcə Tunis nümayəndəsi Lamjed Maafi ilə üz-üzə gəldi. Həmin görüşdə Rafiq Hüseynov rəqibinə 11:1 hesabı ilə qalib gəldi və bürünc medal uğrunda görüşə vəsiqə qazandı. Həlledici görüşdə onun rəqibi Ermənistan nümayəndəsi Karapet Çalyan oldu. Gərgin idman mübarizəsi şəraitində baş tutan görüşdə Rafiq Hüseynov rəqibi üzərində 4:1 hesabı ilə qələbə qazandı və olimpiadanın bürünc medalına sahib oldu.
Avqustun 3-də isə İslam Abbasov mübarizə apardı. İslam Abbasov turnirin 1/8 final mərhələsində Kuba nümayəndəsi Daniel Gregoriç ilə üz-üzə gəldi. Həmin görüşdə İslam Abbasov rəqibinə 1:4 hesabı ilə məğlub oldu və turnirdə mübarizəsini dayandırdı. Bununla da yunan-roma güləşçiləri olimpiadanı cəmi bir bürünc medalla başa vurdu. Bu yunan-roma güləşi üzrə Azərbaycan yığmasının Olimpiya Oyunlarında son 17 ildə ən aşağı nəticəsi idi.
Qadın güləşi
Qadın güləşçilərin turnirində əvvəlcə Elis Manolova mübarizə apardı. Avqustun 2-də çıxış edən Elis Manolova olimpiadanın 1/8 final mərhələsində Nigeriya nümayəndəsi Blessing Oborududu ilə üz-üz gəldi. Həmin görüşdə Elis Manolova rəqibinə 2:14 hesabı ilə məğlub oldu. Blessing Oborududu final görüşünə vəsiqə qazandığına görə Elis Manolova təsəlliverici qrupda mübarizə apardı. Avqustun 3-də Elis Manolova Qırğızıstan nümayəndəsi Məryəm Cumanəzərova ilə üz-üzə gəldi. Həmin görüşdə Elis Manolova rəqibinə 1:4 hesabı ilə məğlub oldu və turnirdə mübarizəsini dayandırdı.
Avqustun 5-də isə qadın güləşçilərdən ibarət Azərbaycan yığmasının lideri Mariya Stadnik mübarizə apardı. Mariya Stadnik dörd olimpiadada çıxış edən birinci azərbaycanlı güləşçisi oldu. Olimpiadadan əvvəl Ümumdünya Güləş Birliyi (UWW) Mariya Stadnikin və Yaponiya nümayəndəsi Yui Susahinin birinci yarım-qrupda olacağını bildirdi. Bununla da Mariya Stadnik və Yui Susahi olimpiadanın final görüşündə yox, ən yaxşı halda olimpiadanın yarım-final mərhələsində üz-üzə gələ bilərdi. Ümumdünya Güləş Birliyinin (UWW) iyulun 8-də açıqladığı reytinq cədvəlinə əsasən Mariya Stadnik birinci pillədə qərarlaşmışdı. Olimpiadalarda 2008-ci ildə bürünc, 2012 və 2016-cı illərdə isə gümüş medallara sahib olan Mariya Stadnik bu səfər qızıl medala iddialı idi. Mariya Stadnik olimpiadada avqustun 6-da mübarizə apardı. Mariya Stadnikin 1/8 final mərhələsində rəqibi Rusiya Olimpiya Komitəsini təmsil edən idmançı Stalvira Orşuş oldu. Gərgin idman mübarizəsi şəraitində baş tutan görüşdə Mariya Stadnik rəqibinə 11:8 hesabı ilə qalib gəldi və 1/4 final mərhələsinə adladı. Bu mərhələdə onun rəqibi Tunis nümayəndəsi Sarra Həmdi oldu. Həmin görüşdə Mariya Stadnik rəqibi üzərində vaxtından əvvəl 10:0 hesabı ilə qələbə qazandı və olimpiadanın yarım-final mərhələsinə adladı. Finala gedən yolda isə onun rəqibi Yaponiya nümayəndəsi Yui Susahi oldu. Mariya Stadnik və Yui Susahi sonuncu dəfə 2018-ci il Dünya Çempionatının final görüşündə üz-üzə gəlmişdi və onda Yui Susahi asan qələbə qazanmışdı. Bu səfərdə eyni ssenari baş verdi. Yui Susahi Mariya Stadnik üzərində vaxtından əvvəl 11:0 hesabı ilə qələbə qazandı və olimpiadanın final görüşünə vəsiqə qazandı. Mariya Stadnik isə bürünc medal uğrunda mübarizə apardı. Bu görüşdə onun rəqibi Monqolustan nümayəndəsi Tsoq-Oçirin Namuuntsetseq oldu. Həmin görüşdə Mariya Stadnik rəqibinə vaxtından əvvəl 10:0 hesabı ilə qalib gəldi və XXXII Yay Olimpiya Oyunlarının bürünc medalına sahib oldu. Dörd dəfə (2008, 2012, 2016 və 2020-ci illər) Olimpiya Oyunlarının medalına sahib olmağı bacaran Mariya Stadnik, Azərbaycanın Olimpiya Oyunları tarixində dörd medala sahib olan birinci idmançı oldu. Mariya Stadnik həmdə dünya güləşinin tarixinə düşdü. Yaponiya nümayəndələri Kaori İço və Saori Yoşidadan sonra dörd olimpiada da medala sahib olmağı bacaran üçüncü qadın güləşçi oldu. Mariya Stadnik təltifetmə mərasimindən sonra müsahibəsində bunları bildirdi: "Əlbəttə mən çox şadam. Dünən məyus idim məğlubiyyətə görə. Qızıl medala çata bilmədim. Amma bu gün bürünc medala görə də şadam.".
Sərbəst güləş
Sərbəst güləşçilərin turnirində əvvəlcə Turan Bayramov mübarizə apardı. Avqustun 5-də çıxış edən Turan Bayramov olimpiadanın 1/8 final mərhələsində Ukrayna nümayəndəsi Vasil Mixailov ilə üz-üzə gəldi. Gərgin idman mübarizəsi şəraitində baş tutan görüşdə Turan Bayramov rəqibi üzərində 4:2 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Rio-de-Janeyro Olimpiadasının bürünc medalçısı İtaliya nümayəndəsi Fran Çamizo oldu. Həmin görüşdə Turan Bayramov rəqibinə 1:4 hesabı ilə məğlub oldu. Rəqibi final görüşünə vəsiqə qazanmadığına görə Turan Bayramov təsəlliverici qrupda mübarizə apara bilmədi və olimpiadanı 8-ci pillədə başa vurdu.
Avqustun 6-da isə sərbəst güləş üzrə Azərbaycan yığmasının liderlərindən Hacı Əliyev və Şərif Şərifov mübarizə apardı. 2012-ci il London Olimpiadasının qızıl, 2016-cı il Rio-de-Janeyro Olimpiadasının isə bürünc medalçısı Şərif Şərifov olimpiadanın 1/8 final mərhələsində turnirin "bir nömrəli" favoriti olan Rusiya Olimpiya Komitəsinin nümayəndəsi Abdulrəşid Sadulayev ilə üz-üzə gəldi. Həmin görüşdə Şərif Şərifov rəqibinə 0:5 hesabı ilə məğlub oldu. Abdulrəşid Sadulayev final görüşünə vəsiqə qazandığına görə Şərif Şərifov təsəlliverici qrupda mübarizə apardı. Avqustun 7-də isə Şərif Şərifov təsəlliverici qrupun birinci görüşündə Gürcüstan nümayəndəsi Elizbar Odixadze ilə üz-üzə gəldi. Gərgin idman mübarizəsi şəraitində Şərif Şərifov rəqibinə 8:5 hesabı ilə qalib gəldi və bürünc medal uğrunda görüşə vəsiqə qazandı. Bu görüşdə isə onun rəqibi Kuba nümayəndəsi Reyneris Salas oldu. Bu görüşdə gərgin idman mübarizəsi şəraitində baş tutdu. Nəticədə isə görüş 3:3 hesabı ilə başa çatdı və son balı Kuba nümayəndəsi Reyneris Salas qazandığına görə görüşün qalibi oldu. Şərif Şərifov isə XXXII Yay Olimpiya Oyunlarını beşinci pillədə başa vurdu.
Komandanın lideri Hacı Əliyev isə olimpiadanın 1/8 final mərhələsi çərçivəsində baş tutan birinci görüşündə yeddi dəfə qitə çempionatının qalibi olan Seneqal nümayəndəsi Adama Diatta ilə üz-üzə gəldi. Həmin görüşdə Hacı Əliyev 4:0 hesabı ilə qalib gəldi və 1/4 final mərhələsinə adladı. Bu mərhələdə isə o, üç dəfə Asiya Çempionatının qalibi olan Qazaxıstan güləşçisi Daulet Niyazbəyov ilə qarşılaşdı. Həmin görüşdə Hacı Əliyev 9:1 hesabı ilə inamlı qələbə qazandı və Olimpiadanın 1/2 final mərhələsinə adladı. Bu mərhələdə o, Hindistan nümayəndəsi Punia Bajranq ilə üz-üzə gəldi. Gərgin idman mübarizəsi şəraitində baş tutan görüşdə Hacı Əliyev 12:5 hesabı ilə inamlı qələbə qazandı və XXXII Yay Olimpiya Oyunlarının həlledici görüşünə vəsiqə qazandı.
Olimpiadanın final görüşündə Hacı Əliyevin rəqibi Yaponiya güləşçisi Tahuto Otoquro oldu. 2 il əvvəl Nur-Sultan şəhərində baş tutan Dünya Çempionatının təsəlliverici qrupunda Əliyev, məhz Otoquroya gərgin görüşün nəticəsində 9:11 hesabı ilə məğlub olmuşdu. Buna görə də görüş Hacı Əliyev üçün prinsipial əhəmiyyətli idi. Görüşün 55-ci saniyəsində Əliyev fənd tətbiq eləməyə çalışsa da, özü fəndə düşdü. Nəticədə Tahuto Otoquro görüşdə 2:0 hesabı ilə önə çıxdı. Birinci hissənin başa çatmasına 8 saniyə qala Hacı Əliyev növbəti dəfə fənd tətbiq elədi və bu səfər uğurlu alındı. Nəticədə görüşün birinci hissəsi 2:2 hesabı ilə başa çatdı. Görüşün növbəti hissəsinin birinci dəqiqələrində həm Əliyev, həm də Otquro ehtiyatlı güləşçi. Görüşün başa çatmasına bir dəqiqə qala isə gərgin idman mübarizəsi yaşandı. Əliyev rəqibin ayağlarından tutaraq fənd tətbiq eləməyə çalışsa da, Otoquro 10 saniyə ərzində çətin vəziyyətdən çıxmağı bacardı və Əliyevin özünü fəndə saldı. Bu səfər isə Əliyev özü müdafiə olunan tərəf oldu. Nəticədə 30 saniyə ərzində nə Əliyev, nə də Otoquro fənd tətbiq edə bilmədi və görüş ayaqüstə davam elədi. Görüşün sonuna 20 saniyə qala Otoquro Əliyevin ayağından tutaraq fənd tətbiq eləməyə çalışdı. Əliyev bu zaman vəziyyət çıxmaq üçün rəqibi üzərindən aşırmağı bacarsa da, Otoquro cəld fəndi tətbiq elədi. Nəticədə Tahuto Otoquro görüşdə 4:2 hesabı ilə önə çıxdı. Bundan sonra Azərbaycan yığmasının baş məşqçisi Namiq Abdullayev Hacı Əliyevin rəqibi üzərindən aşırmasına görə, ona xal vermədiyi üçün referilərə etirazını bildirdi. Referilər tərəfindən həmin epizoda baxıldığdan sonra Namiq Abdullayevin etirazı qəbul edilmədi və qarşı tərəfə əlavə bir xal verildi. Görüşün son 10 saniyəsində Tahuto Otoquro rəqibin həmlələrindən yayınmağa çalışdı. Məhz buna görə də görüşün sonuna 7.4 saniyə qala Otoquroya sarı vərəqə verildi və Əliyevin hesabına əlavə bir xal yazıldı. Görüşün sonuna 4.0 saniyə qala da eyni vəziyyət yarandı. Otoquroya növbəti dəfə sarı vərəqə verildi və Əliyevin hesabına əlavə daha bir xal yazıldı. Gərgin idman mübarizəsi şəraitində baş tutan görüş elə bununla da başa çatdı. Nəticədə Hacı Əliyev Tahuto Otoquroya 4:5 hesabı ilə məğlub oldu və XXXII Yay Olimpiya Oyunlarının gümüş medalına sahib oldu.
30x30px İdman gimnastikası
XXXII Yay Olimpiya Oyunlarında idman gimnastların turnirləri 24 iyul-4 avqustda baş tutdu. Azərbaycanı bu idman növü üzrə turnirdə İvan Tixonov və Marina Nekrasova təmsil elədi. Marina Nekrasova Azərbaycanı Olimpiya Oyunlarında təmsil edən birinci qadın idman gimnastı olaraq tarix düşdü.
Kişilərin turnirində çıxış edən İvan Tixonov iyulun 24-də mübarizə apardı. İvan Tixonov əvvəlcə dayanqla tullanmada və halqalarda mübarizə apardı. Nəticədə İvan Tixonov dayaqla tullanma turnirini 13.600 balla, halqalarla turnirini isə 14.200 balla başa vurdu. Daha sonra İvan Tixonov sərbəst və gimnastika atı turnirində mübarizə apardı. Sərbəst turniri 13.233 balla 53-cü pillədə başa vuran İvan Tixonov gimnastika atı turnirində 13.366 balla 38-ci pillənin sahibi oldu. Günün sonunda İvan Tixonov parallel qollar və turnik turnirində mübarizə apardı. İvan Tixonov parallel qollar turnirində 14.200 balla 20-ci pillədə, turnik turnirində isə 13.133 balla 41-ci pillədə qərarlaşdı. Ümumi nəticədə İvan Tixonov təsnifat mərhələsini 80.298 balla 45-ci pillədə başa vurdu və final mərhələsinə vəsiqə qazana bilmədi. Ayrı-ayrı alətlərdə də İvan Tixonov final mərhələsinə vəsiqə qazana bilmədi.
Qadınların turnirində çıxış edən Marina Nekrasova iyulun 25-də mübarizə apardı. Marina Nekrasova əvvəlcə müxtəlif hündürlüкdə qollarda və dirəкdə mübarizə apardı. Nəticədə Marina Nekrasova müxtəlif hündürlüкdə qollar turnirini 10.833 balla 83-cü pillədə, dirəк turnirini isə 12.266 balla 19-cu pillədə başa vurdu. Daha sonra Marina Nekrasova sərbəst və dayaqla tullanma turnirində mübarizə apardı. Sərbəst turniri 12.000 balla 58-ci pillədə başa vuran Marina Nekrasova dayaqla tullanma turnirində 12.666 balla 71-ci pillənin sahibi oldu. Ümumi nəticədə Marina Nekrasova təsnifat mərhələsini 48.232 balla 70-ci pillədə başa vurdu və final mərhələsinə vəsiqə qazana bilmədi. Ayrı-ayrı alətlərdə də Marina Nekrasova final mərhələsinə vəsiqə qazana bilmədi.
30x30px Karate
XXXII Yay Olimpiya Oyunlarında bu idman növü üzrə turnirlər 5-7 avqustda baş tutdu. Azərbaycanı bu idman növü üzrə turnirdə Firdovsi Fərzəliyev, Rafael Ağayev və İrina Zaretska təmil elədi.
thumb|340x340px|Karate üzrə turnirlərdə mübarizə aparan [[Rafael Ağayev XXXII Yay Olimpiya Oyunlarının gümüş medalına sahib olan zaman]] Avqustun 5-də 67 Kq. turnirində çıxış edən Firdovsi Fərzəliyev Dünya Çempionatının bürünc medalçısı, Avropa Oyunlarının isə qalibi idi. Firdovsi Fərzəliyev qrup mərhələsinin birinci görüşündə Avropa Çempionatının qalibi Türkiyə nümayəndəsi Eray Şamdan ilə üz-üzə gəldi. Həmin görüşdə Firdovsi Fərzəliyev rəqibinə 1:7 hesabı ilə məğlub oldu. Növbəti görüşdə Firdovsi Fərzəliyev Yaponiya nümayəndəsi Naoto Saqo ilə üz-üzə gəldi. Gərgin idman mübarizəsi şəraitində baş tutan görüşdə Firdovsi Fərzəliyev rəqibi üzərində minimal hesabla qələbə qazandı (1:0). Qrup mərhələsinin üçüncü görüşündə Firdovsi Fərzəliyevin rəqibi Qazaxıstan nümayəndəsi Darçan Assadilov oldu. Həmin görüşdə Firdovsi Fərzəliyev rəqibinə 2:6 hesabı ilə məğlub oldu. Qrup mərhələsinin sonuncu görüşündə isə Firdovsi Fərzəliyev Misir nümayəndəsi Əli El-Savi ilə üz-üzə gəldi. Həmin görüşdə Firdovsi Fərzəliyev rəqibinə minimal hesabla məğlub oldu. Bununla da Firdovsi Fərzəliyev qrup mərhələsini bir qələbə və üç məğlubiyyətlə başa vurdu. Bu nəticələrə əsasən Firdovsi Fərzəliyev qrupu beşinci pillədə başa vurdu və olimpiada da mübarizəsini dayandırdı.
Avqustun 6-da isə 75 Kq. turnirində çıxış edən Rafael Ağayev mübarizə apardı. 5 dəfə Dünya Çempionatının, 11 dəfə isə Avropa Çempionatının qalibi olan Rafael Ağayev Azərbaycanın əsas qızıl medal ümidi idi. Qrup mərhələsinin birinci görüşündə Rafael Ağayev Almaniya nümayəndəsi Noa Biç ilə üz-üzə gəldi. Gərgin idman mübarizəsi şəraitində baş tutan görüşdə Rafael Ağayev rəqibi üzərində 2:1 hesabı ilə qələbə qazandı. Qrup mərhələsinin növbəti görüşündə Rafael Ağayev Avstraliya nümayəndəsi Tsuneari Yahiro ilə üz-üzə gəldi. Həmin görüşdə Rafael Ağayev rəqibi üzərində 5:0 hesabı ilə inamlı qələbə qazandı. Qrup mərhələsinin üçüncü görüşündə Rafael Ağayevin rəqibi Qazaxıstan nümayəndəsi Nurqanad Aciqanov oldu. Gərgin idman mübarizəsi şəraitində baş tutan görüşdə Rafael Ağayev rəqibinə 4:2 hesabı ilə qalib gəldi. Bununla da Rafael Ağayev son turun nəticələrindən asılı olmayaraq növbəti mərhələyə vəsiqə qazandı. Qrup mərhələsinin sonuncu görüşündə Rafael Ağayev əzəli rəqibi, Dünya və Avropa Çempionatlarının qalibi İtaliya nümayəndəsi Luici Busa ilə üz-üzə gəldi. Həmin görüşdə Rafael Ağayev rəqibinə 0:4 hesabı ilə məğlub oldu və nəticədə qrup mərhələsini 2-ci pillədə başa vurdu. Yarım-final mərhələsində Rafael Ağayevin rəqibi Macarıstan nümayəndəsi Qabor Harspatai oldu. Həmin görüşdə Rafael Ağayev rəqibi üzərində 7:0 hesabı ilə inamlı qələbə qazandı və olimpiadanın final görüşünə vəsiqə qazandı. Həlledici görüşdə onun rəqibi İtaliya nümayəndəsi Luici Busa oldu. Qrup mərhələsində məğlub olduğu rəqibinə Rafael Ağayev bu səfər qalib gəlməyə hədəfləyirdi. Gərgin idman mübarizəsi şəraitində baş tutan görüşdə Rafael Ağayev rəqibinə minimal hesabla məğlub oldu (0:1). Bununla da Rafael Ağayev XXXII Yay Olimpiya Oyunlarının gümüş medalına sahib oldu. Rafael Ağayev həmdə Azərbaycanın Olimpiya Oyunları tarixində bu idman növü üzrə medala sahib olan birinci idmançı olaraq tarixə düşdü.
Avqustun 7-də son olaraq qadınların +61 Kq. turnirində çıxış edən İrina Zaretska mübarizə apardı. İrina Zaretska son Avropa Çempionatının qalibi idi və Azərbaycanın əsas medal ümidi hesab olunurdu. İrina Zaretska qrup mərhələsinin birinci görüşündə Yaponiya nümayəndəsi Ayumi Ueusa ilə üz-üzə gəldi. Həmin görüşdə İrina Zaretska rəqibi üzərində 4:1 hesabı ilə qələbə qazandı. Növbəti görüşdə onun rəqibi İtaliya nümayəndəsi Silviya Semerano oldu. Gərgin idman mübarizəsi şəraitində baş tutan görüşdə İrina Zaretska rəqibinə 4:2 hesabı ilə qalib gəldi. Qrup mərhələsinin üçüncü görüşündə İrina Zaretska Qazaxıstan nümayəndəsi Sofya Berultseva ilə üz-üzə gəldi. Gərgin idman mübarizəsi şəraitində baş tutan görüşdə İrina Zaretska rəqibinə 4:5 hesabı ilə məğlub oldu. Qrup mərhələsinin sonuncu görüşündə isə İrina Zaretskanın rəqibi Türkiyə nümayəndəsi Meltem Hocaoğlu oldu. Həmin görüşdə İrina Zaretska rəqibi üzərində 4:0 hesabı ilə qələbə qazandı. Bununla da İrina Zaretska qrup mərhələsini üç qələbə və bir məğlubiyyətlə başa vurdu və birinci pillənin sahibi oldu. Yarım-final mərhələsində isə İrina Zaretska Çin nümayəndəsi Qon Li ilə üz-üzə gəldi. Həmin görüşdə İrina Zaretska rəqibi üzərində 7:2 hesabı ilə qələbə qazandı və olimpiadanın final görüşünə vəsiqə qazandı. Olimpiadanın son günündə çıxış edən İrina Zaretskanın final görüşü Azərbaycan Milli Olimpiya Komandası üçün əhəmiyyətli idi. Komandanın hesabında qızıl medal yox idi və Azərbaycan 25 ildən sonra birinci dəfə olimpiadanı qızıl medalsız başa vura bilərdi. Həlledici görüşdə onun rəqibi Misir nümayəndəsi Feryal Abdeləziz oldu. Gərgin idman mübarizəsi şəraitində baş tutan görüşdə İrina Zaretska rəqibinə 0:2 hesabı ilə məğlub oldu və XXXII Yay Olimpiya Oyunlarının gümüş medalına sahib oldu.
30x30px Qılıncoynatma
XXXII Yay Olimpiya Oyunlarında qılıncoynatma idman növü üzrə turnirlər 24 iyul-1 avqustda baş tutdu. Azərbaycanı bu idman növü üzrə Anna Başta təmsil elədi.
İyulun 26-da mübarizə aparan Anna Başta 1/16 final mərhələsində ABŞ nümayəndəsi Anna-Yelizavet Stone ilə üz-üzə gəldi. Bu görüşdə Anna Başta rəqibinə 15:10 hesabı ilə qalib gəldi və 1/8 final mərhələsinə adladı. Bu mərhələdə isə onun rəqibi Beynəlxalq Olimpiya Komitəsini təmsil edən Olqa Nihitina idi. Gərgin idman mübarizəsi şəraitində baş tutan görüşdə Anna Başta rəqibinə 14:15 hesabı ilə məğlub oldu və olimpiadada mübarizəsini dayandırdı. Anna Başta müsahibəsində "nəticəsilə razı olduğunu, olimpiadanın onun üçün ciddi təcrübə qazandırdığını" bildirdi.
30x30px Şosse velosipedi
XXXII Yay Olimpiya Oyunlarında şose velosipedi idman növü üzrə turnirlər 24–28 iyulda baş tutdu. Azərbaycanı bu idman növü üzrə Elçin Əsədov təmsil elədi.
İyulun 24-də baş tutan fərdi turnirdə Elçin Əsədov finişə çata bilmədi və olimpiadanı nəticəsiz başa vurdu.
30x30px Taekvondo
XXXII Yay Olimpiya Oyunlarında bu idman növü üzrə turnirlər 24-27 iyul baş tutdu. Azərbaycanı bu idman növü üzrə Milad Beygi və Fəridə Əzizova təmsil elədi.
Kişilərin turnirində çıxış edən Milad Beygi apreldə Sofiyada (Bolqarıstan) Avropa Çempionatının gümüş medalına sahib olmuşdu. Milad Beygi turnirin 1/8 final mərhələsində Çin Taybeyi nümayəndəsi Lu Ve-Tin ilə üz-üzə gəldi. Gərgin idman mübarizəsi şəraitində baş tutan görüşdə Milad Beygi rəqibinə 15:11 hesabı ilə qalib gəldi və olimpiadanın 1/4 final mərhələsinə adladı. Bu mərhələdə onun rəqibi Özbəkistan nümayəndəsi Nihita Rafaloviç oldu. Həmin görüşdə Milad Beygi rəqibinə 1:12 hesabı ilə məğlub oldu və olimpiada da mübarizəsini dayandırdı. Milad Beygi müsahibəsində "birinci görüşdə ayağından zədələndiyini və növbəti görüşdə rəqibin bu zədədən istifadə elədiyini" bildirdi.